Foilsiú iarratais ar fhormheas leasaithe, nach mionleasú é, ar shonraíocht táirge de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 397/10)

Leis an bhfoilsiú seo, tugtar an ceart chun cur i gcoinne chur i bhfeidhm an leasaithe de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1) laistigh de 3 mhí ó dháta an fhoilsithe seo.

IARRATAS AR LEASÚ A FHORMHEAS AR SHONRAÍOCHT TÁIRGE MAIDIR LE SONRÚCHÁN TIONSCNAIMH/TÁSCA GEOGRAFACHA FAOI CHOSAINT NACH MIONLEASÚ É

Iarratas ar leasú a fhormheas i gcomhréir le hAirteagal 53(2), an chéad fhomhír, de Rialachán (AE) Uimh. 1151/2012

“Colline di Romagna”

Uimh. AE: PDO-IT-0211-AM02 — 16.2.2022

STFC (X) TGFC ( )

1. Grúpa iarratasóra agus leas dlisteanach

Organizzazione di Produttori Associazione Regionale Produttori tra Olivicoli dell’Emilia-Romagna [comharchumann feirmeoireachta faoi dhliteanas teoranta] - Società Cooperativa Agricola [comharchumann feirmeoireachta faoi dhliteanas teoranta], a bhfuil a oifig chláraithe aige in Via XXIII Settembre 1845 Uimh. 112/a - 47921 Rimini (RN); Teil.: +39 0541/741762; Ríomhphost: a.r.p.o@libero.it; Ríomhphost deimhnithe: arporimini@legalmail.it

Tá an eagraíocht táirgeoirí ARPO i dteideal iarratas a chur isteach chun an tsonraíocht táirge a leasú de bhun Airteagal 13 de Fhoraithne na hAireachta um Beartas Talmhaíochta, Bia agus Foraoiseachta de 14 Deireadh Fómhair 2013.

2. Ballstát nó tríú tír

An Iodáil

3. Ceannteideal sa tSonraíocht táirge a nDéanann an leasú nó na leasuithe difear dó

☐ Ainm an táirge

☒ Tuairisc an táirge

☐ Limistéar geografach

☒ Cruthúnas tionscnaimh

☐ Modh táirgthe

☒ Nasc

☐ Lipéadú

☒ Eile: Rialuithe

4. Cineál an leasaithe nó na leasuithe

☒ Leasú ar shonraíocht táirge STFC nó TGFC cláraithe nach bhfuil le cáiliú mar mhionleasú i gcomhréir leis an tríú fomhír d’Airteagal 53(2) de Rialachán (AE) Uimh 1151/2012.

☐ Leasú ar an tsonraíocht táirge de STFC nó TGFC nár foilsíodh Doiciméad Aonair (ná doiciméad coibhéiseach) ina leith nach bhfuil le cáiliú mar mhionleasú i gcomhréir leis an tríú fomhír d’Airteagal 53(2) de Rialachán (AE) Uimh. 1151/2012.

5. Leasú nó leasuithe

Tuairisc ar an táirge

— Baineann an leasú le hAirteagal 6 den tsonraíocht táirge agus le pointe 3.2 den doiciméad aonair ar na saintréithe orgánaileipteacha, agus go háirithe blas, dea-bholadh agus aigéadacht iomlán.

Leasaíodh an téacs seo a leanas atá ann faoi láthair:

“Dea-bholadh: boladh meánach torthaí nó boladh dian torthaí uaireanta, a bhféadfadh bolaithe féir nó duilleog a bheith ag gabháil leis; Blas: blas torthaí le beagán searbhais agus/nó géire, b‘fhéidir blasanna almóinn, bliosáin nó trátaí ag gabháil leis; pointí ar an triail phainéil: ≥ 7; aigéadacht uasta iomlán arna léiriú mar aigéad oiléach, de réir meáchain: nach mó ná 0.5 g in aghaidh 100 g d‘ola”;

ionas go léifear mar a leanas é:

“Dea-bholadh: boladh meánach torthaí nó boladh dian torthaí uaireanta (airmheán> ó 3 go ≤ 7), a fhéadfaidh bolaithe féir (nó duilleoga) agus/nó almóinn, bliosáin nó trátaí bheith ag gabháil leis; Blas(boladh agus blas): blas torthaí olóige, agus b’fhéidir bolaithe féir agus/nó almóinn, bliosán nó trátaí ag gabháil leis le mothú éadrom/meánach searbh agus géar (airmheán > 1.5 <=6); aigéadacht uasta iomlán arna léiriú mar aigéad oiléach, de réir meáchain: nach mó ná 0.4 g in aghaidh 100 g d‘ola.”

A mhéid a bhaineann leis na saintréithe orgánaileipteacha, tá an tsonraíocht curtha in oiriúint do reachtaíocht ábhartha AE, lena dtugtar isteach meáin na dtuairisceoirí tipiciúla ar an modh dá bhforáiltear i Rialachán (CE) Uimh. 796/2002. Baineadh an sean-mhodh anailíse céadfach nach bhfuil aon chiall leis a thuilleadh agus na pointí ar an tástáil phainéil ≥ 7.

Laghdaíodh an aigéadacht iomlán uasta, arna shloinneadh mar aigéad oiléach, go dtí 0.4 % ar a mhéad. Déantar an laghdú sin chun an caighdeán a fheabhsú.

Cruthúnas tionscnaimh

— Níl airteagal ar chruthúnas tionscnaimh san áireamh sa leagan reatha den tsonraíocht. Mar sin, cuireadh an t-alt seo a leanas isteach: “Airteagal 8 - Tionscnaimh: Chun tionscnamh an táirge a ráthú, ní mór faireachán a dhéanamh ar gach céim den phróiseas táirgthe agus na hionchuir agus na haschuir le haghaidh gach céim a thaifeadtar. Ráthaíonn an próiseas seo - agus an comhlacht iniúchta ag coimeád clár de na dáileachtaí cadastracha a úsáidtear chun na hológa, na táirgeoirí talmhaíochta údaraithe, na muilleoirí agus na bpacálaithe creidiúnaithe a fhás - mar aon le dearbhú rialta na gcainníochtaí a fhástar don chomhlacht iniúchta. inrianaitheacht táirge.”

An modh táirgthe

— Baineann an leasú le hAirteagal 4 (Modhanna saothraithe) den tsonraíocht táirge, go háirithe an mhír a bhaineann leis an tréimhse bhuainte.

Leasaíodh an téacs seo a leanas atá ann faoi láthair:

“Is idir an 20 Deireadh Fómhair agus an 15 Nollaig gach bliain an tréimhse chun na hológa a bhaint atá beartaithe le haghaidh táirgeadh ola olóige íon breise leis an sonrúchán tionscnaimh faoi chosaint ‘Colline di Romagna’”

ionas go léifear mar a leanas é:

“Is é an tréimhse chun na hológa a bhaint atá beartaithe le haghaidh táirgeadh ola olóige íon breise leis an sonrúchán tionscnaimh faoi chosaint ‘Colline di Romagna ná idir tosú an aibithe agus an 15 Nollaig gach bliain.”

Tá an leasú sin mar gheall ar dhálaí a aimsire sonracha a tharla, arna ndoiciméadú ag sonraí aimsire ó anailísí aeráide laethúla ó 1961 go 2018, a léiríonn ardú soiléir ar an teocht le blianta beaga anuas sa limistéar ina dtáirgtear ola olóige úríon “Colline di Romagna”.

Bíonn tionchar ag na dálaí aeráide seo ar tháirgeadh ola olóige úríon, ós rud é go gcuireann siad isteach ar am aibithe na n-ológ. Dá bhrí sin, scriosadh an dáta bainte, agus nascadh é le treochtaí séasúracha agus, dá bhrí sin, tosú na haibíochta, arb am é atá idéalach chun tús a chur leis an mbaint agus chun an cháilíocht is fearr ola olóige a áirithiú.

Nasc

— Níl an nasc leis an gcomhshaol san áireamh sa tsonraíocht reatha, ach san achoimre fhoilsithe amháin. Tá alt sonrach ina bhfuil an téacs ar an mbileog achoimre curtha san áireamh sa tsonraíocht táirge. Is éard atá ann ná an chéad mhír de phointe 4.4 den bhileog achoimre agus an téacs i bpointe 4.6 den achoimre fhoilsithe. Tá na codanna seo san áireamh i bpointe 5 den doiciméad aonair.

Dá bhrí sin, déantar téacs na sonraíochta a fhorlíonadh mar seo a leanas:

“Airteagal 10 Nasc Ó ré Villanovan go dtí na Meánaoiseanna agus tús an 20ú haois, bhí go leor tagairtí i dtaifid oifigiúla eaglaise agus eile do na crainn olóige a fuarthas i gcnoic Romagna agus do thábhacht ola olóige don gheilleagar tuaithe áitiúil. Ag tús an 20ú haois baineadh an ola - in 22 bardas laistigh den chúige - ó ológa a fhástar go háitiúil. Bhí fás olóige ina ábhar spéise ar leith, mar is léir ó fhoilsiú leabhráin dar teideal ‘Ulivo e olio’ in Rimini in 1901. I mblianta tosaigh an 20ú haois freisin bhí colún rialta in ‘Rivista agraria romagnola’ le faisnéis agus comhairle ar fhás olóige. In éineacht le modhanna saothraithe oiriúnacha, táirgeann an mhiocraeráid ola ardchaighdeáin de shaintréithe ceimiceacha agus orgánaileipteacha den scoth. Is éard atá sna tosca nádúrtha ná dhá shaintréith - an ithir agus, thar aon rud eile, an mhiocraeráide - a bhfuil tionchar díreach acu ar shaintréithe ceimiceacha agus orgánaileipteacha na hola, ós rud é go mbaintear na hológa sula sroicheann siad aibíocht iomlán, rud a chinntíonn go mbeidh an ola a tháirgtear ar ardchaighdeán. Is éard atá sa talamh go ginearálta ná ithreacha meánacha, ag dul i dtreo cré. Tá ard-ábhar cailc ann agus tá struchtúr maith air chun fás na n-ológ a spreagadh. Mar thoradh ar an miocraeráid, go háirithe, an chuid is mó den bháisteach a tharlaíonn san earrach agus san fhómhar, agus na meánteochtaí bliantúla ísle a chuireann srian le fás plandaí go dtí an tréimhse Aibreáin go Deireadh Fómhair, aibíonn na hológa de réir a chéile agus go déanach agus, mar thoradh air sin, táirgtear ola olóige ar ardchaighdeán ceimiceach agus orgánaileipteach. Is fearr an toisc dhaonna a léiriú leis an gceangal atá le fás olóige go traidisiúnta a léirigh feirmeoirí áitiúla agus na teicnící a thug an dara ceann isteach d’fhonn an cleachtas seo a chaomhnú sa cheantar. Tá fás olóige forleathan ar fud chúige Rimini, thar aon rud eile sna cnoic bheaga agus mheánmhéide atá suite, lasmuigh den limistéar cósta, i gCúige Forlì-Cesena. Sna ceantair sin is é saothrú ológ, mar aon le fíonsaothrú, an t-aon chineál feirmeoireachta a d’fhéadfadh a bheith ann, a chleachtaítear mar go bhfuil sé ar thalamh imeallach géar atá deacair le feirmeoireacht a dhéanamh air. Dá bharr sin is cuid mhór den tírdhreach tuaithe é. Is é an éagsúlacht Correggiola an cineál crainn olóige is coitianta sa cheantar agus tugann sé a saintréithe don ola. Tá buntáiste breise ag an éagsúlacht go bhfuil sé frithsheasmhach in aghaidh aimsir fhuar, go n-aibíonn sé de réir a chéile agus go déanach agus cabhraíonn sé sin, in éineacht le tréithe na hithreach agus na haeráide, le hola tipiciúil agus an-luachmhar a tháirgeadh.”

Ní athraíonn an leasú an nasc.

Eile: Seiceálacha

— Níl an t-alt ar sheiceálacha san áireamh sa leagan reatha den tsonraíocht. Tá alt ar leith curtha leis mar sin.

Léitear an téacs nua-bhreise mar a leanas:

“Airteagal 9 Seiceálacha: ‘Déanann comhlacht rialaithe faireachán ar chomhréireacht an táirge leis an tsonraíocht, i gcomhréir le forálacha Airteagail 36 agus 37 de Rialachán (AE) Uimh. 1151/2012. Is é Kiwa Cermet Italia an comhlacht rialaithe seo, trí Cadriano 23, 40057 Cadriano di Granarolo (BO) – Teil. +39 051 4593111; Facs +39 051 763382; R-phost: info@kiwacermet.it.”

DOICIMÉAD AONAIR

“Colline di Romagna”

Uimh. AE: PDO-IT-0211-AM02 — 16.2.2022

STFC (X) TGFC ( )

1. Ainm(neacha) [STFC nó TGFC]

“Colline di Romagna”

2. Ballstát nó Tríú Tír

An Iodáil

3. Tuairisc ar an táirge talmhaíochta nó ar an mbia-earra

3.1. Cineál táirge

Aicme 1.5 Olaí agus saill (im, margairín, ola, etc.)

3.2. Tuairisc ar an táirge lena mbaineann an t-ainm in (1)

Nuair a scaoiltear í lena tomhailt, ní mór na tréithe seo a leanas a bheith ag ola olóige úríon faoi shonrúchán tionscnaimh faoi chosaint “Colline di Romagna”:

Dath: idir glas agus buí órga;

Dea-bholadh: boladh meánach torthaí nó boladh dian torthaí uaireanta (meán> ó 3 go ≤ 7), a bhféadfadh bolaithe féir (nó duilleoga) agus/nó almóinn agus/nó bliosáin agus/nó trátaí a bheith ag gabháil leis;

Blas: blas torthaí, agus b‘fhéidir bolaithe féir agus/nó almóinn agus/nó bliosán agus/nó tráta le braistintí éadrom/meánach searbh agus géar (airmheán > 1.5 ≤ 6);

Aigéadacht uasta iomlán de réir meáchain arna shloinneadh mar aigéad oiléach: nach mó ná 0.4 g in aghaidh 100 g d‘ola;

Luach sárocsaíde: ≤ 12 mEq O2/kg

Aigéad oiléach ≥ 72 %

Tócaifearóil ≥ 70 mg/kg

3.3. Beatha (do tháirgí de bhunús ainmhíoch amháin) agus amhábhair (do tháirgí próiseáilte amháin)

Ní mór PDO “Colline di Romagna” a fháil ó na cineálacha crann olóige seo a leanas: Correggiolo (60 % nó níos mó i ngach garrán), Leccino (suas le 40 % i ngach garrán) agus mionchineálacha mar Pendolino, Moraiolo agus Rossina (suas le 10 % i ngach garrán).

3.4. Céimeanna sonracha sa táirgeadh nach mór a thógáil sa limistéar geografach sainithe

Ní mór gach céim táirgthe (fás agus baint na n-ológ agus asbhaint na hola) a dhéanamh laistigh den limistéar geografach sainithe.

3.5. Rialacha sonracha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

Chun tréithe sonracha agus cáilíocht ola olóige “Colline di Romagna” a chosaint, lena n-áirithítear go ndéanfar na seiceálacha a dhéanann an tríú comhlacht faoi mhaoirseacht na dtáirgeoirí lena mbaineann, ní mór ola olóige úríon “Colline di Romagna” a phacáistiú freisin laistigh den limistéar táirgthe dá dtagraítear i bpointe 4.

Ní mór ola olóige úríon “Colline di Romagna” a scaoileadh lena tomhailt i gcoimeádáin de ghrád bia-earraí atá réamhphacáistithe, atá séalaithe go heirméiteach, sna méideanna seo a leanas: 0.10 lítear, 0.25 lítear, 0.50 lítear, 0.75 lítear, 1.00 lítear, 3.00 lítear agus 5.00 lítear.

3.6. Rialacha sonracha maidir le lipéadú an táirge dá dtagraíonn an t-ainm cláraithe

Ní mór ainm an SFC “Colline di Romagna” a bheith ar an lipéad i litreacha ar leith doscriosta ionas gur féidir é a aithint go héasca ón bhfaisnéis eile ar fad a chuirtear ar fáil. Ní mór don lipéad an bhliain inar fásadh na hológa as a ndearnadh an ola a léiriú. Ní cheadaítear tagairtí breise d’ainmneacha tíreolaíocha nó logainmneacha bardas, paróistí nó limistéar laistigh den limistéar táirgthe.

4. Sainiú gonta ar an limistéar geografach

Cuimsítear leis an limistéar ina ndéantar ológa atá beartaithe le haghaidh ola olóige úríon “Colline di Romagna” a tháirgeadh agus a bhrú, cuid de chúigí Rimini agus Forlì-Cesena i Réigiún Emilia Romagna.

5. Nasc leis an limistéar geografach

Ó ré Villanovan go dtí na Meánaoiseanna agus tús an 20ú haois, bhí go leor tagairtí i dtaifid oifigiúla eaglaise agus eile do na crainn olóige a fuarthas i gcnoic Romagna agus do thábhacht ola olóige don gheilleagar tuaithe áitiúil.

Ag tús an 20ú haois baineadh an ola in 22 bardas laistigh den chúige ó ológa a fhástar go háitiúil. Bhí fás olóige ina ábhar spéise ar leith, mar is léir ó fhoilsiú leabhráin dar teideal “Ulivo e olio” in Rimini in 1901.

I mblianta tosaigh an 20ú haois freisin bhí colún rialta ag an “Rivista agraria romagnola” le faisnéis agus comhairle ar fhás ológ.

In éineacht le modhanna saothraithe oiriúnacha, táirgeann an mhiocraeráid ola ardchaighdeáin de shaintréithe ceimiceacha agus orgánaileipteacha den scoth.

Is éard atá sna tosca nádúrtha ná dhá shaintréith - an ithir agus, thar aon rud eile, an mhicroaeráid - a bhfuil tionchar díreach acu ar shaintréithe ceimiceacha agus orgánaileipteacha na hola, ós rud é go mbaintear na hológa sula sroicheann siad aibíocht iomlán, rud a chinntíonn go mbeidh an ola a tháirgtear ar ardchaighdeán.

Is éard atá sa talamh go ginearálta ná ithreacha meánacha, ag dul i dtreo cré. Tá ard-ábhar cailc ann agus tá struchtúr maith air chun fás na n-ológ a spreagadh. Mar thoradh ar an miocraeráid, go háirithe, an chuid is mó den bháisteach a tharlaíonn san earrach agus san fhómhar, agus na meánteochtaí bliantúla ísle a chuireann srian le fás plandaí go dtí an tréimhse Aibreáin go Deireadh Fómhair, aibíonn na hológa de réir a chéile agus go déanach agus, mar thoradh air sin, táirgtear ola olóige ar ardchaighdeán ceimiceach agus orgánaileipteach. Is fearr an toisc dhaonna a léiriú leis an gceangal atá le fás olóige go traidisiúnta a léirigh feirmeoirí áitiúla agus na teicnící a thug an dara ceann isteach d’fhonn an cleachtas seo a chaomhnú sa cheantar.

Tá fás olóige forleathan ar fud chúige Rimini, thar aon rud eile sna cnoic bheaga agus mheánmhéide atá suite, lasmuigh den limistéar cósta, i gCúige Forlì-Cesena. Sna ceantair sin is é saothrú ológ, mar aon le fíonsaothrú, an t-aon chineál feirmeoireachta a d’fhéadfadh a bheith ann, a chleachtaítear mar go bhfuil sé ar thalamh imeallach géar atá deacair le feirmeoireacht a dhéanamh air. Dá bharr sin is cuid mhór den tírdhreach tuaithe é.

Is é an éagsúlacht Correggiola an cineál crainn olóige is coitianta sa cheantar agus tugann sé a saintréithe don ola. Tá buntáiste breise ag an éagsúlacht go bhfuil sé frithsheasmhach in aghaidh aimsir fhuar, go n-aibíonn sé de réir a chéile agus go déanach agus cabhraíonn sé sin, in éineacht le tréithe na hithreach agus na haeráide, le hola tipiciúil agus an-luachmhar a tháirgeadh.

Tagairt d’fhoilsiú na sonraíochta táirge

Tá téacs iomlán na sonraíochta táirge ar fáil ar an láithreán gréasáin seo a leanas: http://www.politicheagricole.it/flex/cm/pages/ServeBLOB.php/L/IT/IDPagina/3335

nó mar rogha ar an méid sin:

trí dhul go díreach chuig leathanach baile don bheartas ón Aireacht um Beartas Talmhaíochta, Bia agus Foraoiseachta (www.politicheagricole.it) agus cliceáil ar “Qualità” (ar thaobh na láimhe deise ar bharr an scáileáin), agus ansin ar “Prodotti DOP IGP STG” (ar thaobh na láimhe clé den scáileán) agus ar deireadh ar “Disciplinari di Produzione all’esame dell’UE”.

(1) IO L 343, 14.12.2012, lch. 1.